pythainlp/thai-wiki-dataset-v3 huggingface dataset:
กรมการแพทย์

กรมการแพทย์ เป็นหน่วยงานสังกัดกระทรวงสาธารณสุข ดำเนินการเกี่ยวกับการแพทย์ เช่น การพัฒนาการแพทย์ ศึกษา วิเคราะห์ วิจัยเกี่ยวกับการแพทย์ เป็นต้น
==  ประวัติ ==
พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ทรงพระกรุณาโปรดเกล้าฯ ให้รวมการสุขาภิบาล กระทรวงนครบาล และกรมประชาภิบาล กระทรวงมหาดไทย ตั้งเป็น กรมสาธารณสุข สังกัดกระทรวงมหาดไทย จนในรัชสมัยพระบาทสมเด็จพระเจ้าอยู่หัวอานันทมหิดล รัฐบาลจอมพล ป. พิบูลสงคราม แต่งตั้งคณะกรรมการการพิจารณาจัดการปรับปรุง เพื่อรวบรวมกิจการแพทย์และสาธารณสุข ยกเว้นการแพทย์ของทหาร ตำรวจและการรถไฟ และมีมติให้ตั้ง กระทรวงสาธารณสุข จึงถือกำเนิดกรมการแพทย์ เมื่อวันที่ 10 มีนาคม พ. ศ. 2485
== หน้าทีและอำนาจตามกฎกระทรวงแบ่งส่วนราชการกรมการแพทย์ พ.ศ. 2552 ==
กรมการแพทย์ กระทรวงสาธารณสุข มีภารกิจเกี่ยวกับการพัฒนาวิชาการด้านการบำบัดรักษาและฟื้นฟูสมรรถภาพทางการแพทย์ฝ่ายกาย โดยมีการศึกษา วิจัย พัฒนาและถ่ายทอดองค์ความรู้และเทคโนโลยีทางการแพทย์ที่เหมาะสม การเพิ่มพูนความรู้และทักษะการปฏิบัติงานแก่บุคลากรทางการแพทย์เฉพาะทางที่มีคุณภาพ ให้บริการทางการแพทย์เฉพาะด้านหรือในระดับตติยภูมิที่ยุ่งยากซับซ้อนอย่างได้มาตรฐานเพื่อให้ผู้รับบริการพึงพอใจ โดยมีอำนาจหน้าที่ดังต่อไปนี้
(๑) ศึกษา วิเคราะห์ วิจัยและพัฒนาองค์ความรู้และเทคโนโลยีทางการแพทย์และการแพทย์เฉพาะทาง รวมทั้งดำเนินการและประสานงานกับหน่วยงานอื่นที่เกี่ยวข้องทั้งในประเทศและต่างประเทศในเรื่องดังกล่าว
(๒) กำหนดและพัฒนาคุณภาพมาตรฐานในการบำบัดรักษาและฟื้นฟูสมรรถภาพทางการแพทย์และการแพทย์เฉพาะทาง
(๓) ถ่ายทอดองค์ความรู้ และเทคโนโลยีทางการแพทย์และการแพทย์เฉพาะทางแก่สถานบริการสุขภาพทั้งภาครัฐและภาคเอกชน
(๔) ประเมินการใช้เทคโนโลยีทางการแพทย์ของสถานบริการสุขภาพทุกระดับให้เหมาะสมและคุ้มค่า
(๕) จัดให้มีบริการเพื่อรองรับการส่งต่อผู้ป่วยระดับตติยภูมิ เฉพาะโรคหรือเฉพาะทาง
(๖) ให้การเพิ่มพูนความรู้และทักษะการปฏิบัติงานด้านการบำบัดรักษาและฟื้นฟูสมรรถภาพทางการแพทย์ และอื่น ๆ ที่เกี่ยวข้องแก่แพทย์และบุคลากรทางด้านสุขภาพทั้งภาครัฐและภาคเอกชน
(๗) พัฒนาระบบและกลไกการดำเนินงานให้เป็นไปตามกฎหมายที่อยู่ในความรับผิดชอบ
(๘) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรม หรือตามที่รัฐมนตรีหรือคณะรัฐมนตรีมอบหมาย
กระทรวงสาธารณสุข
หน่วยงานของรัฐบาลไทยในจังหวัดนนทบุรี
องค์การที่ก่อตั้งในปี พ.ศ. 2461
การแพทย์
พระติสสพุทธเจ้า

พระติสสพุทธเจ้า (Tissa Buddha) เป็นพระพุทธเจ้าพระองค์ที่ 17 ในพุทธวงศ์ของพระโคตมพุทธเจ้า ตรัสรู้เมื่อ 92 มหากัปที่แล้ว
== พระประวัติ ==
พระติสสพุทธเจ้า มีพระนามเดิมว่าเจ้าชายติสสะ เป็นพระราชโอรสในพระเจ้าชนสันทะและพระนางปทุมาแห่งกรุงเขมกะ ประสูติที่วีริยราชอุทยาน มีปราสาท 3 หลังเป็นที่ประทับคือ คุณเสลา นาทิยะ และนิสภะ และมีพระสนมกำนัล 30,000 นาง เมื่อเจริญวัยได้ทรงอภิเษกสมรสกับพระนางสุภัททา มีพระโอรสด้วยกันพระองค์หนึ่งคือ เจ้าชายอานนท์
เมื่อพระชนมายุได้ 7,000 ปี ได้ทรงเห็นเทวทูต 4 จึงเกิดความเบื่อหน่ายโลก ตัดสินพระทัยทรงม้าชื่อโสนุตตระเสด็จออกผนวช โดยมีข้าราชบริพารหนึ่งโกฏิออกบวชตามเสด็จ พระองค์ทรงบำเพ็ญเพียรอยู่ครึ่งเดือน ถึงวันเพ็ญเดือนหก ได้เสวยข้าวมธุปายาสที่ธิดาของเศรษฐีชื่อวีระนำมาถวาย แล้วไปประทับพักกลางวันที่สลลวัน ทรงได้รับหญ้า 8 กำที่คนเฝ้าไร่ข้าวเหนียวชื่อวิชิตสังคามกะนำมาถวาย ทรงนำมาปูรองประทับนั่งที่โคนต้นรกฟ้า (อสน) บำเพ็ญเพียรต่อจนได้ตรัสรู้เป็นพระพุทธเจ้าในตอนรุ่งเช้า
หลังจากตรัสรู้ได้ทรงประกาศพระศาสนา ตราบจนเสด็จดับขันธปรินิพพานที่นันทาราม กรุงสุนันทวดี ขณะพระชนมายุ 100,000 พรรษา
พระติสสพุทธเจ้ามีคู่อัครสาวกนามว่าพระพรหมเทวะและพระอุทยะ คู่อัครสาวิกาคือพระผุสสาและพระสุทัตตา และพระสมคะเป็นพระอุปัฏฐาก
== ความเกี่ยวข้องกับพระโคตมพุทธเจ้า ==
ในสมัยพระติสสพุทธเจ้า พระโคตมพุทธเจ้าเสวยพระชาติเป็นพระมหากษัตริย์พระนามว่าสุชาต ได้สละราชสมบัติออกผนวชเป็นฤๅษี เมื่อทราบว่าพระพุทธเจ้าอุบัติขึ้นแล้ว จึงทรงถือดอกดอกมณฑารพ ดอกปทุม และดอกปาริชาต ไปกั้นถวายเป็นร่ม จึงทรงพยากรณ์ว่าสุชาตฤๅษีจะได้ตรัสรู้เป็นพระพุทธเจ้าในอีก 92 กัปข้างหน้า
== อ้างอิง ==
ติสสพุทธเจ้า
เจ้าหญิงตองตา

เจ้าหญิงตองตา (Princess of Taungtha; พ.ศ. 2394 - พ.ศ. 2422) ทรงมีพระนามเดิมคือ เจ้าหญิงศรีประภาเทวี (Sri Prabha Devi) เจ้าหญิงทรงเป็นเจ้าหญิงแห่งราชวงศ์โก้นบอง
==พระประวัติ==
เจ้าหญิงศรีประภาเทวี หรือ เจ้าหญิงตองตาทรงเป็นพระราชธิดาลำดับที่ 16 ของพระเจ้ามินดง ซึ่งประสูติแต่เจ้าจอมมารดากอนิทวา พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าพุกามแมง ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระเชษฐา พระเชษฐภคินีและพระขนิษฐาร่วมบิดามารดา 9 พระองค์ดังนี้
เจ้าชายเถ่าซา (พ.ศ. 2386 - พ.ศ. 2422)
เจ้าหญิงมยินโกน (พ.ศ. 2394 - พ.ศ. 2432)
เจ้าหญิงตองตา
เจ้าชายพินเล (พ.ศ. 2396 - พ.ศ. 2422)
เจ้าชายกอธานี (พ.ศ. 2401 - พ.ศ. 2422)
เจ้าหญิงปะเดง (พ.ศ. 2401 - หลัง พ.ศ. 2464)
เจ้าหญิงเมียวคยี (พ.ศ. 2404 - พ.ศ. 2456)
เจ้าชายปันยา (พ.ศ. 2406 - พ.ศ. 2422)
เจ้าหญิงมินลัต (พ.ศ. 2407 - ?)
เจ้าหญิงมินดัต (พ.ศ. 2409 - หลัง พ.ศ. 2464)
เจ้าชายมินดง พระราชบิดาของเจ้าหญิงในขณะนั้นทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปีพ.ศ. 2400 ทรงได้รับการอภิบาลในราชสำนักที่มัณฑเลย์ เจ้าหญิงได้รับพระราชทานศักดินา "ตองตา" (Taungtha ) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตองตา" และกลายเป็นพระนามที่เรียกขานกันว่า "เจ้าหญิงตองตา"
เกิดความวุ่นวายทางการเมืองในปีสุดท้ายของรัชกาลพระเจ้ามินดง ปี พ.ศ. 2421 พระนางซินผิ่วมะฉิ่น พระมเหสีตำหนักกลางในพระเจ้ามินดง และอัครมหาเสนาบดีในพระเจ้ามินดง คือ เกงหวุ่นมินจี ซึ่งเป็นพันธมิตรของพระนางซินผิ่วมะฉิ่น และเต่งกะด๊ะมินจี เสนาบดีผู้มีอิทธิพลในสภาลุดต่ออีกคนหนึ่ง ได้ก่อการรัฐประหารวังหลวงพม่า พ.ศ. 2421 - 2422 โดยดำเนินการแต่งตั้งเจ้าชายธีบอ หนึ่งในพระโอรสของพระเจ้ามินดง และเป็นพระอนุชาต่างมารดาในเจ้าหญิงตองตา ขึ้นเป็นองค์รัชทายาท พระนางซินผิ่วมะฉิ่นและเกงหวุ่นมินจีดำเนินการจับกุมพระราชโอรส ผู้มีสิทธิในราชบัลลังก์และพระราชธิดารวมถึงเจ้าจอมมารดา บางพระองค์ มาสังหารหมู่เพื่อเปิดทางให้เจ้าชายธีบอขึ้นครองราชย์เป็น พระเจ้าธีบอ ได้โดยง่าย เจ้าหญิงตองตาทรงเป็นหนึ่งในราชนิกูลที่ถูกจับกุมตามคำสั่งของพระนางชินผิ่วมะฉิ่นในวันที่ 6 พฤศจิกายน พ.ศ. 2421 พร้อมพระราชธิดาองค์อื่นๆ ที่พระนางชินผิ่วมะฉิ่นเกรงว่าจะเป็นภัยต่อราชบัลลังก์ โดยเหล่าพระราชโอรสและพระราชธิดาที่ประสูติแต่เจ้าจอมมารดากอนิทวาล้วนถูกจับกุม ซึ่งไม่มีการกล่าวถึงการสิ้นพระชนม์ของเจ้าหญิงตองตา แต่นักประวัติศาสตร์คาดว่าอาจจะทรงถูกปลงพระชนม์ตามคำสั่งของพระนางซินผิ่วมะฉิ่นในราววันที่ 13 - 18 กุมภาพันธ์ พ.ศ. 2422 ณ พระราชวังมัณฑะเลย์ สิริพระชนมายุ 28 พรรษา
==อ้างอิง==
บุคคลจากภาคมัณฑะเลย์
เจ้าหญิงพม่า
บุคคลในยุคราชวงศ์โก้นบอง
เหยื่อฆาตกรรมชาวพม่า
แฮหัวโฮ

แฮหัวโฮ  เป็นขุนนางและเป็นขุนพลของวุยก๊กในยุคสามก๊กและราชวงศ์จิ้นตะวันตก
== ประวัติ ==
แฮหัวโฮเป็นบุตรชายคนที่ 7 ของแฮหัวเอี๋ยน ขุนพลที่รับใช้โจโฉ ซึ่งเป็นขุนศึกผู้วางรากฐานให้กับวุยก๊กในปลายราชวงศ์ฮั่นตะวันออกก่อนยุคสามก๊ก
== ดูเพิ่ม ==
รายชื่อบุคคลในยุคสามก๊ก
== อ้างอิง ==
Chen, Shou (3rd century). Records of the Three Kingdoms (Sanguozhi).
Pei, Songzhi (5th century). Annotations to Records of the Three Kingdoms (Sanguozhi zhu).
ขุนนางของวุยก๊ก
งักหลิม

งักหลิม (เสียชีวิต 4 มิถุนายน ค.ศ. 257)  มีชื่อในภาษาจีนกลางว่า เยฺว่ หลิน  เป็นขุนพลของรัฐวุยก๊กในยุคสามก๊กของจีน เป็นบุตรชายของงักจิ้นขุนพลคนสำคัญของขุนศึกโจโฉในยุคราชวงศ์ฮั่นตะวันออก
== ประวัติ ==
ในปี ค.ศ. 218 งักจิ้นบิดาของงักหลิมเสียชีวิต ราชสำนักตั้งให้งักหลิมสืบทอดบรรดาศักดิ์กว่างชางถิงโหว (廣昌亭侯) ของบิดา งักหลิมขึ้นชื่อว่ามีนิสัยกล้าหาญและมุ่งมั่นเหมือนงักจิ้นผู้บิดา ได้รับรับราชการทหารในรัฐวุยก๊กในยุคสามก๊ก
ในปี ค.ศ. 255 ขุนพลวุยก๊กบู๊ขิวเขียมและบุนขิมเริ่มก่อกบฏในฉิวฉุน (壽春 โช่วชุน; ปัจจุบันคืออำเภอโช่ว มณฑลอานฮุย) งักจิ้นทำหน้าที่เป็นผู้ใต้บังคับบัญชาของสุมาสูผู้สำเร็จราชการแห่งวุยก๊กผู้นำกองกำลังเข้าปราบกบฏ สุมาสูมอบหมายให้ผู้ใต้บังคับบัญชาอีกคนชื่อซือหมา เหลี่ยน (司馬璉) นำทหารม้า 8,000 นายไล่ตามตีบุนขิมที่ล่าถอยหลังพ่ายแพ้ สุมาสูยังมอบหมายให้งักหลิมนำทหารราบติดตามซือหมา เหลี่ยนไปเพื่อช่วยสนับสนุน หลังจากกบฏถูกปราบปราม งักหลิมได้รับการแต่งตั้งเป็นข้าหลวง (刺史 ชื่อฉื่อ) ของมณฑลยังจิ๋ว
ในวันที่ 4 มิถุนายน ค.ศ. 257 ขุนพลวุยก๊กจูกัดเอี๋ยนเริ่มก่อกบฏในฉิวฉุนและส่งกองกำลังไปสังหารงักหลิม ราชสำนักวุยก๊กออกราชโองการไว้อาลัยให้งักหลิม แต่งตั้งย้อนหลังให้เป็นเสนาบดีองค์รักษ์ (衞尉 เว่ย์เว่ย์) และพระราชทานสมัญญานามว่า "หมิ่นโหว" (愍侯) เยฺว่ เจ้า (樂肇) บุตรชายของงักหลิมได้สืบทอดบรรดาศักดิ์กว่างชางถิงโหวของบิดา
== ในนิยายสามก๊ก ==
ในนวนิยายอิงประวัติศาสตร์เรื่องสามก๊กในศตวรรษที่ 14 งักหลิมเป็นขุนพลคนหนึ่งที่ติดตามสุมาอี้ในการรบกับรัฐจ๊กก๊ก มักจะมีบทบาทร่วมกับเตียวฮอบุตรชายของเตียวเลี้ยวที่เป็นขุนพลของวุยก๊กอีกคน งักหลิมถูกสังหารในเหตุการณ์กบฏจูกัดเอี๋ยนในตอนที่ 110 ซึ่งสอดคล้องกับข้อมูลทางประวัติศาสตร์
== ดูเพิ่ม ==
รายชื่อบุคคลในยุคสามก๊ก
== หมายเหตุ ==
== อ้างอิง ==
=== บรรณานุกรม ===
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
ล่อกวนตง (ศตวรรษที่ 14). สามก๊ก (ซานกั๋วเหยี่ยนอี้).
ขุนพลของวุยก๊ก
โอเวอร์ไซส์..ทลายพุง

โอเวอร์ไซส์..ทลายพุง เป็นภาพยนตร์ไทยแนวแอคชัน-คอมเมดี้ กำกับโดยชานนท์ ยิ่งยง และภูวนิตย์ ผลดี เข้าฉายเมื่อวันที่ 23 มีนาคม พ.ศ. 2560 นำแสดงโดย ปราโมทย์ ปาทาน , ณัฐจารี หรเวชกุล และ ศุภวิชญ์ มีเปรมวัฒนา เป็นภาพยนตร์เรื่องแรกของค่าย ที โมเมนต์
ภาพยนตร์ได้รับแรงบันดาลใจจากข่าวทางหน้าหนังสือพิมพ์เรื่องการลดน้ำหนักของตำรวจไทย ด้านการคัดเลือกนักแสดง ผู้กำกับภาพยนตร์ ภูวนิตย์ ผลดี คัดเลือกปราโมทย์ ปาทานมาแสดงภาพยนตร์เรื่องนี้ เพราะมีบุคลิกคล้าย แจ็ก แบล็ก และมีความเป็นธรรมชาติ ส่วนณัฐจารี หรเวชกุล ที่รับบทนางเอก เป็นรุ่นน้องของปราโมทย์ ซึ่งปราโมทย์เป็นคนชักชวนมาทดสอบบท ส่วนศุภชัย ทรัพย์ประเสริฐ สมัครจากแคมเปญทางเฟซบุ๊กที่ให้ทางบ้านสมัครเข้ามาเล่นหนัง
== นักแสดง ==
=== นักแสดงหลัก===
ปราโมทย์ ปาทาน รับบท จ่าหยอย
ณัฐจารี หรเวชกุล รับบท มีน
ศุภวิชญ์ มีเปรมวัฒนา รับบท ผู้กองเจตน์
ศรัณย์ ชินสุวพลา รับบท จ่าแคน
ศุภชัย ทรัพย์ประเสริฐ รับบท จ่าโอ
สมยศ มาตุเรศ รับบท จ่าปลื้ม
=== นักแสดงรับเชิญ ===
จตุพล ชมภูนิช รับบท ผู้บัญชาการ
พันตำรวจตรีกรวิก จันทร์แด่น รับบท จ่าแบงค์
มิตร โมชดารา รับบท จ่าปิ๊ก
ณฐกร ไตรกิศยเวช รับบท โป้ง
ญาณิน วิสมิตะนันทน์ รับบท ครูซ้อมมวยไทย
ชูพงษ์ ช่างปรุง รับบท เข้ม
== เพลงประกอบ ==
กำมือ - DOUBLETAP Feat. Oversize Guys
ไปอยู่ที่ไหนมา - Lipta (เพลงตอนจ่าแคนคิดถึงมีน)
== อ้างอิง ==
== แหล่งข้อมูลอื่น ==
ภาพยนตร์ไทย
ภาพยนตร์ที่ออกฉายในปี พ.ศ. 2560
ภาพยนตร์ไทยที่ออกฉายในปี พ.ศ. 2560
ที โมเมนต์
ภาพยนตร์ตลก
ทอม ฮิดเดิลสตัน

ทอมัส วิลเลียม "ทอม" ฮิดเดิลสตัน (Thomas William "Tom" Hiddleston; เกิด 9 กุมภาพันธ์ ค.ศ. 1981) เป็นนักแสดงชาวอังกฤษ เขาเริ่มต้นอาชีพด้วยการปรากฏตัวที่โรงละครเวสต์เอ็นด์เรื่อง ซิมเบอลีน (2007) และ อีวานอฟ (2008) ซึ่งทำให้เขาชนะรางวัลลอเรนซ์โอลิวีเอร์ สาขานักแสดงหน้าใหม่ยอดเยี่ยม จากการแสดงในเรื่อง ซิมเบอลีน และเสนอชื่อเข้าชิงในสาขาเดียวกันจากการแสดงเป็นกัสซีโอในเรื่อง โอเทลโล
เขาได้รับความสนใจจากสาธารณชนอย่างกว้างขวางเมื่อได้รับบทเป็นโลกิในจักรวาลภาพยนตร์มาร์เวลที่ได้ปรากฏตัวในภาพยนตร์เรื่อง ธอร์ เทพเจ้าสายฟ้า (2011), ดิ อเวนเจอร์ส (2012), ธอร์ เทพเจ้าสายฟ้าโลกาทมิฬ (2013)  และ ศึกอวสานเทพเจ้า (2017) ในปี 2011 เขาได้รับรางวัลเอ็มไพร์อะวอดส์ สาขานักแสดงชายหน้าใหม่ยอดเยี่ยม และได้รับการเสนอชื่อเข้าชิงรางวัลแบฟตาไรซิงสตาร์อะวอดส์ ฮิดเดิลสตันยังปรากฏอยู่ในภาพยนตร์เรื่อง ม้าศึกจารึกโลก (2011) ของสตีเวน สปีลเบิร์ก, The Deep Blue Sea (2011), ภาพยนตร์รักตลกเรื่อง คืนบ่มรักที่ปารีส (2011) ของวูดดี อัลเลน, ในซีรีส์ Henry IV และ Henry V ช่องบีบีซีในปี 2012 และภาพยนตร์รักเรื่อง แวมไพร์อันเดอร์กราวนด์ (2013)
ในช่วงปลายปี 2013 และต้นปี 2014 ฮิดเดิลสตันได้รับบทนำในละครเวทีเรื่อง Coriolanus ที่โรงละครดอนมาร์แวร์เฮาส์ และได้รับรางวัลอีฟนิงสแตนดาร์ดเธียเตอร์อะวอดส์ สาขานักแสดงนำชายยอดเยี่ยม ในปี 2015 เขาได้แสดงภาพยนตร์ของกิลเยอร์โม เดล โตโรในเรื่อง ปราสาทสีเลือด, ของเบน วีทลีย์ในเรื่อง ตึกระทึกเสียดฟ้า และรับบทเป็นแฮงก์ วิลเลียมส์ นักร้องเพลงคันทรีผู้มีปัญหา ในภาพยนตร์เรื่อง I Saw The Light
ในปี 2016 เขาได้แสดงและเป็นผู้อำนวยการผลิตของเอเอ็มซี / บีบีซี ในมินิซีรีส์เรื่อง The Night Manager ซึ่งเขาได้รับการเสนอชื่อเข้าชิงรางวัลไพรม์ไทม์เอมมี 2 รางวัล ในสาขานักแสดงชายยอดเยี่ยม ประเภทมินิซีรีส์หรือภาพยนตร์ และการแสดงดีเด่น ประเภทมินิซีรีส์ และยังได้รับรางวัลลูกโลกทองคำเป็นครั้งแรกในสาขานักแสดงนำชายยอดเยี่ยมจากซีรีส์ขนาดสั้นหรือภาพยนตร์สำหรับฉายทางโทรทัศน์
ชีวิตส่วนตัวของเขาปัจจุบัน เขาได้หมั้นกับ ซาวี แอชตัน และมีลูกด้วยกัน 1 คน
==ผลงานการแสดง==
=== ภาพยนตร์ ===
=== โทรทัศน์ ===
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2524
บุคคลที่ยังมีชีวิตอยู่
นักแสดงชายชาวอังกฤษในศตวรรษที่ 21
นักแสดงชายชาวอังกฤษ
ชาวอังกฤษเชื้อสายสกอตแลนด์
บุคคลจากวิทยาลัยอีตัน
บัลเคินคร็อยทซ์

บัลเคินคร็อยทซ์ (Balkenkreuz) เป็นชื่อเรียกตราสัญลักษณ์กางเขนเหล็กแนวตรง เริ่มใช้ในช่วง ค.ศ. 1916–1918 ก่อนจะกลายมาเป็นตราประจำแวร์มัคท์ (กองกําลังทางทหารของประเทศเยอรมนีระหว่างการปกครองของพรรคนาซี) และเหล่าทัพทั้งสาม ได้แก่ แฮร์ (กองทัพบก) ลุฟท์วัฟเฟอ (กองทัพอากาศ) และครีคส์มารีเนอ (กองทัพเรือ) จวบจนการสิ้นสุดของสงครามโลกครั้งที่สอง
สัญลักษณ์
*
กองกำลังพิเศษทางอากาศกองทัพบกจักรวรรดิเยอรมัน
แวร์มัคท์
ลุฟท์วัฟเฟอ
ครีคส์มารีเนอ
การห้าม (กฎหมาย)
เตียวอุ๋น (เกงจิ๋ว)

เตียวอุ๋น (張允, ? — ?) ขุนศึกแห่ง วุยก๊ก ในช่วง ยุคสามก๊ก ซึ่งก่อนหน้านั้นได้เคยรับใช้ เล่าเปียว เจ้ามณฑลเกงจิ๋ว
เมื่อ โจโฉ ยกกองทัพลงใต้ทางฝ่ายเกงจิ๋วซึ่งในขณะนั้นปกครองโดย เล่าจ๋อง บุตรชายของเล่าเปียวที่ถึงแก่กรรมไปก่อนหน้านั้นไม่นานก็เกรงว่าจะไม่ปลอดภัยจึงได้ยอมแพ้ต่อโจโฉเตียวอุ๋นจึงได้มารับใช้วุยก๊กสืบต่อมาซึ่งเตียวอุ๋นถึงแก่กรรมเมื่อใดไม่มีหลักฐาน
แต่สามก๊กฉบับวรรณกรรมของ ล่อกวนตง ได้กล่าวไว้ว่าก่อนเกิด ศึกผาแดง ใน ค.ศ. 208 โจโฉได้สั่งประหารเตียวอุ๋นซึ่งเป็นแม่ทัพเรือของวุยก๊กพร้อมกับ ชัวมอ แม่ทัพเรืออีกคนหนึ่งตามแผนของ จิวยี่ แม่ทัพใหญ่ของ ง่อก๊ก อันนำไปสู่ความพ่ายแพ้อย่างยับเยินของโจโฉในสงครามครั้งนั้น
== ดูเพิ่ม ==
รายชื่อบุคคลในยุคสามก๊ก
บุคคลในยุคสามก๊ก
บุคคลในยุคราชวงศ์ฮั่น
บุคคลในยุคราชวงศ์ฮั่นตะวันออก
วุยก๊ก
ขุนนางจีน
มาซาโตชิ อากิฮาระ

มาซาโตชิ อากิฮาระ  เป็นผู้กำกับภาพยนตร์ชาวญี่ปุ่น
== ผลงาน ==
Umi no Yume, Tokai no Kyo  (2004)
Break Out  (2005)
Flowers at Noon  (2005)
I Carry the Ticket of Eternity  (2006)
Gojū no Tō  (2007)
White Camellia  (2007)
The Story of Ito  (2008)
The Setting Sun  (2009)
Rupan no kiganjô (ルパンの奇蹟) (2011)
Kumo no ito (雲の伊藤) (2011)
== แหล่งข้อมูล ==
ผู้กำกับภาพยนตร์ชาวญี่ปุ่น
บุคคลที่ยังมีชีวิตอยู่
เล่าเตา

เล่าเตา ( ? — ?) ขุนนางแห่งจ๊กก๊กในช่วง ยุคสามก๊ก
แต่เดิมเล่าเตารับใช้ เล่าเปียว กระทั่งช่วง ศึกผาแดง เมื่อ ค.ศ. 208 เมื่อ เล่าจ๋อง บุตรชายของเล่าเปียวซึ่งได้เป็นเจ้าเมืองแทนบิดาได้ยอมแพ้ต่อ โจโฉ ทำให้ 4 หัวเมืองทางใต้ของเกงจิ๋วได้ประกาศเป็นอิสระหลังจากสงครามครั้งนั้น เล่าปี่ ได้ยกกองทัพมาปราบ 4 หัวเมืองนั้นเพื่อใช้เป็นฐานในการเข้ายึดเอ๊กจิ๋วของ เล่าเจี้ยง ซึ่งเล่าเตาได้ยอมแพ้ต่อเล่าปี่
== ดูเพิ่ม ==
รายชื่อบุคคลในยุคสามก๊ก
บุคคลในยุคสามก๊ก
บุคคลในยุคราชวงศ์ฮั่น
บุคคลในยุคราชวงศ์ฮั่นตะวันออก
จ๊กก๊ก
ขุนนางจีน
เล่าเปียวและผู้เกี่ยวข้อง
ข้าราชการของเล่าปี่
รายชื่อประเทศเรียงตามดุลบัญชีเดินสะพัด

ด้านล่างนี้เป็นรายชื่อประเทศโดยดุลบัญชีเดินสะพัด ซึ่งเป็นข้อมูลจากเดอะเวิลด์แฟกต์บุ๊ก เมื่อปี ค.ศ. 2015
== อ้างอิง ==
รายชื่อประเทศ
รายชื่อประเทศเรียงตามหนี้สินรัฐบาลในอนาคต

ด้านล่างนี้เป็นรายชื่อประเทศเรียงตามหนี้สินรัฐบาลในอนาคต ซึ่งเป็นข้อมูลจากกองทุนการเงินระหว่างประเทศ
== ประมาณการหนี้สิน  ==
== แหล่งข้อมูลอื่น ==
International Monetary Fund, World Economic Outlook Database of April 2015, for countries: for the European Union: [http://www.imf.org/external/pubs/ft/weo/2015/01/weodata/weorept.aspx?pr.x=56&pr.y=8&sy=2014&ey=2020&scsm=1&ssd=1&sort=country&ds=.&br=1&c=998&s=GGXWDG_NGDP&grp=1&a=1
รายชื่อประเทศ
เคาเจ้ง

เคาเจ้ง (許靖 , ? — ค.ศ. 222) มีชื่อรองว่า เหวินซิว (文休) เป็นเสนาบดีแห่งจ๊กก๊กในช่วง ยุคสามก๊ก
เคาเจ้งเกิดที่เมืองยีหลำเป็นญาติกับ เขาเฉียว หมอดูชื่อดังที่เคยทำนายโชคชะตาให้กับ โจโฉ ทำให้มีความสามารถในการทำนายดวงชะตาและทำนายลักษณะของคนต่อมาได้เข้ามารับใช้ เล่าเจี้ยง ในตำแหน่งที่ปรึกษา
ต่อมาเมื่อเล่าเจี้ยงได้ยอมแพ้ต่อ เล่าปี่ ทำให้เคาเจ้งได้เข้ามารับใช้เล่าปี่ในตำแหน่งที่ปรึกษาจากนั้นใน ค.ศ. 221 เมื่อเล่าปี่ได้สถาปนาตนเองเป็นจักรพรรดิแห่งราชวงศ์จ๊กก็ได้แต่งตั้งให้เคาเจ้งเป็นราชครูแต่ดำรงตำแหน่งได้เพียงปีเดียวก็ถึงแก่กรรมเมื่อ ค.ศ. 222
== อ้างอิง ==
== ดูเพิ่ม ==
รายชื่อบุคคลในยุคสามก๊ก
บุคคลในยุคสามก๊ก
บุคคลในยุคราชวงศ์ฮั่น
บุคคลในยุคราชวงศ์ฮั่นตะวันออก
จ๊กก๊ก
ขุนนางจีน
ข้าราชการของเล่าปี่
สงครามเทวดา

ระวังสับสนกับภาพยนตร์อีกเรื่องที่มีชื่อคล้ายกัน คือ ศึกเทวดา
สงครามเทวดา (Gods Of Egypt) เป็นภาพยนตร์แนวจินตมิติ แอ็คชั่นผจญภัยแนวแฟนตาซี ที่กำกับโดย อเล็กซ์ โปรยาส ร่วมด้วย ancient Egyptian deities นำแสดงโดย นิโคลัส คอสเตอร์-วอลดาวว์, เบร็นตอน ทวอลทส์, ชาดวิกค์ โบสแมน, เอโลดี้ ยัง, คอร์ทนีย์ เอทอน, รูฟัส เซเวลล์, เจอร์ราด บัตเลอร์ และ เจอฟฟรี่ รัช
==เนื้อเรื่องย่อ==
สร้างจากตำนานปรัมปราของเทพแห่งอียิปต์ เมื่อ เทพเซต ได้สร้างวิกฤตการณ์สู่บัลลังก์ราชาแห่งลุ่มแม่น้ำไนล์ จนเกิดความปั่นป่วนไปทั่วแผ่นดิน นองไปด้วยเลือด ร้อนถึงมือของ เทพฮอรัสที่ต้องส่งตัวแทนมนุษย์นักรบหนุ่มนามว่า เบค เข้ารับการทดสอบความกล้าหาญและจิตวิญญาณ เพื่อเผชิญหน้ากับกองทัพปีศาจและจัดการโค่นเทพเซต จนก่อเกิดเป็นสงครามแห่งเวทมนตร์และอสูรกาย สั่นสะเทือนทั้งโลกสวรรค์และโลกมนุษย์ที่ยิ่งใหญ่เหนือในจินตนาการ
==นักแสดงนำ==
นิโคลัส คอสเตอร์-วอลดาวว์ รับบท เทพฮอรัส
เบร็นตอน ทวอลทส์ รับบท เบค
ชาดวิกค์ โบสแมน รับบท เทพทอธ
เอโลดี้ ยัง
คอร์ทนีย์ เอทอน รับบท เทพีฮาธอร์
รูฟัส เซเวลล์ รับบท อาชู
เจอร์ราด บัตเลอร์ รับบท เทพเซต
เจอฟฟรี่ รัช รับบท เทพราห์
==อ้างอิง==
==แหล่งข้อมูลอื่น==
ภาพยนตร์อเมริกัน
ภาพยนตร์ภาษาอังกฤษ
ภาพยนตร์ที่มีฉากในประเทศอียิปต์
เตียวซี (จักรพรรดินีองค์ที่ 2 ของพระเจ้าเล่าเสี้ยน)

พระนางเตียวซี (張皇后; ? — ?) หรือ จักรพรรดินีจาง เป็นจักรพรรดินีของรัฐ จ๊กก๊ก เป็นบุตรสาวของขุนพลแห่งจ๊กก๊ก เตียวหุย และพระขนิษฐาของ จักรพรรดินีจิงไอ่ ในปี ค.ศ. 237 พระนางกลายเป็นพระสนม (貴人, กุ้ยเหยิน) ของจักรพรรดิแห่งจ๊กก๊ก พระเจ้าเล่าเสี้ยน พระนางกลายเป็นจักรพรรดินีในเดือนกุมภาพันธ์ ปี ค.ศ. 238 สืบต่อจากพระเชษฐภคินี ที่สิ้นพระชนม์ไปในปีก่อนหน้า
== พระประวัติ ==
พระบิดาของจักรพรรดินีจางคือขุนพลผู้มีชื่อเสียง เตียวหุย และพระมารดาของพระนางเป็นหลานสาวของ แฮหัวเอี๋ยน เป็นสตรีผู้สูงศักดิ์จากรัฐคู่แข่ง วุยก๊ก พระนางเป็นพระขนิษฐาของ จักรพรรดินีจิงไอ่ และน้องสาวของขุนพล เตียวเปา
ตามปกติในขณะนั้น จักรพรรดินีจางอภิเษกกับ พระเจ้าเล่าเสี้ยน ด้วยเหตุผลทางการเมืองเท่านั้น พระราชบิดาของพระเจ้าเล่าเสี้ยน พระเจ้าเล่าปี่ ก่อตั้งอาณาจักร จ๊กก๊ก เคียงข้างพี่น้องร่วมสาบานของพระองค์ เตียวหุย นักยุทธศาสตร์ของจ๊กก๊ก จูกัดเหลียง แนะนำให้บุตรสาวของตระกูลเตียวหรือจางอภิเษกกับเจ้าชายของราชสกุลหลิวหรือเล่า เพื่อให้เกิดความเชื่อมโยงและผลประโยชน์ทางการเมือง
ในช่วงหนึ่งของการรบของเกียงอุยกับวุยก๊กในภาคเหนือ แฮหัวป๋า ยอมจำนนต่ออาณาจักรจ๊กก๊ก เหตุผลที่ยอมจำนนคือ สุมาอี้ กระทำการรัฐประหารต่อ โจซอง ผู้สำเร็จราชการของวุยก๊ก แฮหัวป๋าจึงต่อต้านการรับใช้ตระกูลสุมา ตระกูลแฮหัวที่รับใช้ตระกูลโจมาหลายทศวรรษยอมจำนนต่อศัตรูของตระกูล
ความสัมพันธ์ฉันท์เครือญาติของ จักรพรรดินีจาง กับ แฮหัวป๋า มีความสำคัญต่อความสัมพันธ์อันดีระหว่าง ตระกูลแฮหัว กับ ราชสกุลหลิว พระมารดาของจักรพรรดินีจาง แฮหัวฮูหยิน เป็นลูกพี่ลูกน้องของแฮหัวป๋า ซึ่งพระเจ้าเล่าเสี้ยนยอมรับการจำนน
==หมายเหตุ==
==อ้างอิง==
Chen, Shou (คริสต์ศตวรรษที่ 3). จดหมายเหตุสามก๊ก.
Pei, Songzhi (คริสต์ศตวรรษที่ 5). Annotations to Records of the Three Kingdoms (Sanguozhi zhu).
Robert Joe Cutter and William Gordon Crowell. Empresses and Consorts: Selections from Chen Shou's Records of the Three States with Pei Songzhi's Commentary. Honolulu: University of Hawai'i Press, 1999.
บุคคลในยุคสามก๊ก
บุคคลในยุคราชวงศ์ฮั่น
บุคคลในยุคราชวงศ์ฮั่นตะวันออก
บุคคลในยุคราชวงศ์จิ้น
บุคคลในยุคราชวงศ์จิ้นตะวันตก
จ๊กก๊ก
จักรพรรดินีจีน
ใหญ่ฟัดโลก

ใหญ่ฟัดโลก (Rumble In The Bronx) เป็นภาพยนตร์แอคชั่น-ตลก สัญชาติฮ่องกง ที่ออกฉายในปี ค.ศ. 1995 นำแสดงโดย เฉินหลง และ เหมย ยั่นฟาง
==เนื้อเรื่องย่อ==
ภาพยนตร์เรื่องนี้กล่าวถึง หม่า ฮั่นเฉียง ตำรวจหนุ่มจากฮ่องกงที่เดินทางมาสหรัฐอเมริกาเพื่อดูแลธุรกิจร้านค้าของลุงหม่าเปียวในเขตบร็องซ์ โดยที่เอเลน กำลังจะมาซื้อกิจการร้านลุงเปียวต่อ แต่กลับมีกลุ่มอันธพาลที่นำโดย โทนี่ เข้ามาปล้นของที่ร้าน เขาก็เลยสั่งสอน แต่ไม่นานกลุ่มของโทนี่ก็มาเอาคืน จนหม่า ฮั่นเฉียงบาดเจ็บสาหัส แต่หลังจากหายเจ็บได้ไม่นาน หม่า ฮั่นเฉียงก็ต้องเข้ามาพัวพันกับเพชรจำนวนหนึ่ง ที่พวกมาเฟียกำลังตามหาอยู่ งานนี้เขาจะแก้สถานการณ์อย่างไร …
==นักแสดงนำ==
เฉินหลง รับบท หม่า ฮั่นเฉียง (T: 馬漢強, S: 马汉强, P: Mǎ Hànqiáng)
เหมย ยั่นฟาง รับบท เอเลน
ฟรานส์ช้อยส์ ยิป รับบท แนนซี่
บิล ถัง รับบท ลุงเปียว (หรือชื่อจริงว่า หม่าเปียว) (T: 馬 驃, S: 马 骠, J: maa5 piu3, P: Mǎ Piào)
มาร์ค อาร์คเกอร์สตรีม รับบท โทนี่
==อ้างอิง==
==แหล่งข้อมูลอื่น==
ภาพยนตร์ฮ่องกง
แอนคิออร์นิส

แอนคิออร์นิส  ไดโนเสาร์ขนาดเล็กชนิดหนึ่ง ที่มีรูปร่างคล้ายสัตว์เลื้อยคลานผสมนก ปัจจุบันพบเพียงชนิดเดียวคือ Anchiornis huxleyi (แปลว่า "ใกล้เคียงนกของฮักลีย์"; ตั้งขึ้นเพื่อเป็นเกียรติแก่โทมัส เฮนรี ฮักลีย์)

นับเป็นไดโนเสาร์ขนาดเล็ก มีเกล็ดที่หน้าแข้งเหมือนไก่หรือนก ปีกมีขนปกคลุม หางเรียว ไม่มีกระดูกสันอกและกระดูกหางสั้น ฟันแหลมเล็ก มีผิวบาง ๆ ของเนื้อเยื่อส่วนบริเวณด้านหน้าข้อศอก ซึ่งเชื่อว่าเป็นส่วนสำคัญใช้ในการบิน แต่ไม่ชัดเจนว่าจะสามารถร่อนตัวอยู่กลางอากาศได้หรือไม่ เนื่องจากนักบรรพชีวินวิทยายังมีความเห็นต่าง บางส่วนเชื่อว่าสามารถร่อนไปมาในอากาศได้ โดยอาศัยช่วงแขนที่เรียวยาวเหมือนปีก  แต่บางส่วนก็เชื่อว่า ไม่สามารถทำเช่นนั้นได้เนื่องจากลักษณะของขนไม่ได้เป็นขนที่มีลักษณะคล้ายขนนก
แอนคิออร์นิส มีอายุเก่าแก่นานถึง 160 ล้านปี พบซากดึกดำบรรพ์ในมณฑลเหลียวหนิง ประเทศจีน ถือได้ว่าเป็นไดโนเสาร์ที่เป็นบรรพบุรุษของนกที่มีอายุเก่าแก่ยาวนานกว่าอาร์คีออปเทอริกซ์ ที่พบในเยอรมนีถึง 10 ล้านปีเสียอีก
==อ้างอิง==
==แหล่งข้อมูลอื่น==
ไดโนเสาร์ขนนก
นกดึกดำบรรพ์
Rumble in the Bronx

redirect ใหญ่ฟัดโลก
Gods of Egypt (film)

redirect สงครามเทวดา
เตียวเอ๊ก

เตียวเอ๊ก (張翼 , ? — ค.ศ. 264) มีชื่อรองว่า ป้อกง เป็นขุนพลของรัฐ จ๊กก๊ก ระหว่าง ยุคสามก๊ก ของจีน เกิดในปลาย ราชวงศ์ฮั่นตะวันออก เตียวเอ๊กเป็นทายาทรุ่นที่ 10 ของ เตียวเหลียง เขาเริ่มอาชีพเป็นอาลักษณ์ภายใต้ขุนศึก เล่าปี่ ผู้ก่อตั้งจ๊กก๊กในภายหลัง
== ดูเพิ่ม ==
รายชื่อบุคคลในยุคสามก๊ก
บุคคลในยุคสามก๊ก
บุคคลในยุคราชวงศ์ฮั่น
บุคคลในยุคราชวงศ์ฮั่นตะวันออก
จ๊กก๊ก
ขุนนางจีน
ข้าราชการของเล่าปี่
ขุนพลของจ๊กก๊ก
บุคคลในยุคสามก๊กที่ถูกสังหารในยุทธการ
ผ่าทะลุฟ้า รักทะลุมิติ

ผ่าทะลุฟ้า รักทะลุมิติ (The Myth) เป็นละครโทรทัศน์ที่ออกอากาศในปี ค.ศ. 2010 ซึ่งมีเค้าโครงมาจากภาพยนตร์เรื่อง ดาบทะลุฟ้า ฟัดทะลุเวลา โดยมี เฉินหลง นักแสดงจากภาพยนตร์ชุดดังกล่าวเป็นโปรดิวเซอร์ และมี สแตนลีย์ ตง, ผู้กำกับภาพยนตรมาทำหน้าที่ ผู้อำนวยการสร้าง ให้กับละครเรื่องนี้ ละครเรื่องนี้ออกอากาศตอนแรกทางช่อง CCTV-8 ในจีน เมื่อเดือนมกราคม ค.ศ. 2010 โดยลงทุนสร้างไป 40 ล้านหยวน
==เนื้อเรื่องย่อ==
ละครเรื่อง The Myth ผ่าทะลุฟ้า รักทะลุมิติ เป็นเรื่องราวของสองพี่น้องฝาแฝด อี้ต้าชวน และ อี้เสี่ยวชวน ที่บังเอิญพบกับกล่องลึกลับใบหนึ่งทำให้ อี้เสี่ยวชวน ทะลุมิติข้ามกาลเวลากลับไปยังแคว้นฉินเมื่อสองพันปีก่อนส่วน ต้าชวน ยังคงอยู่ในโลกปัจจุบัน เสี่ยวชวน ซึ่งอยู่ในยุคอดีต ต้องผจญภัยเสี่ยงอันตรายมากมายเข้าร่วมกองทัพเข้าเฝ้าจิ๋นซีฮ่องเต้เข้าร่วมภารกิจสำคัญในการเปลี่ยนราชวงศ์อีกด้านหนึ่งในเวลาเดียวกันคนชุดดำก็ติดตามรังควาน ต้าชวนไม่สิ้นสุดจากการต่อสู้กันนับครั้งไม่ถ้วนในที่สุดก็พบเบาะแสบางอย่างที่โบราณสถานทำให้มีความหวังที่จะตามน้องชายกลับมา ทางด้านเสี่ยวชวน หนุ่มเจ้าสำราญนั้นต่อมาได้รู้จักกับ องค์หญิงอี้ซู่ หญิงสาวที่มีผิวพรรณผุดผ่องแต่ทั้งสองไม่สามารถรักกันได้ แล้วเหตุการณ์จะเป็นอย่างไร ติดตามได้ในละครเรื่อง ผ่าทะลุฟ้า รักทะลุมิติ
==นักแสดงนำ==
หู เกอ รับบท ยี่ เสี่ยวควน/แม่ทัพเหม็งยี่
ฉาง ชิห์ รับบท เกาเหยา
ไป่ เปียว รับบท หยูชู
จาง เม้ง รับบท เกา หลาน
เรน กวน รับบท ยี่ ดาชวน
ถาน ข่าย รับบท แม่ทัพเจียงหยู
หลี่ อี้เสียง รับบท หลิวปัง
เฉิน ซีหาน รับบท หลิวซี
จินฉา รับบท หลิวซู่
จาง จินเฉิง รับบท ฉินซีฮ่องเต้
==แหล่งข้อมูลอื่น==
เว็บไซต์อย่างเป็นทางการ 
ผ่าทะลุฟ้า รักทะลุมิติ on Sina.com
Rumble in the Bronx ใหญ่ฟัดโลก

redirect ใหญ่ฟัดโลก
The Myth ผ่าทะลุฟ้า รักทะลุมิติ

redirect ผ่าทะลุฟ้า รักทะลุมิติ
บังโฮย

บังโฮย ( , ? — ?) ขุนศึกแห่งราชวงศ์จิ้นตะวันตกโดยก่อนหน้านั้นเคยรับใช้ วุยก๊ก
บังโฮยเป็นบุตรชายของ บังเต๊ก ขุนศึกคนสำคัญของ โจโฉ มีบทบาทสำคัญเมื่อคราวสังหารหมู่ลูกหลานของ กวนอู จนหมดสิ้นภายหลังจาก จ๊กก๊กล่มสลาย เมื่อเดือนพฤศจิกายน ค.ศ. 263 เพื่อเป็นการล้างแค้นให้กับบังเต๊กที่ถูกกวนอูสั่งประหารโดยหลังจากนั้นไม่ได้มีการกล่าวถึงบังโฮยอีกเลย
== ดูเพิ่ม ==
รายชื่อบุคคลในยุคสามก๊ก
บุคคลในยุคสามก๊ก
บุคคลในยุคราชวงศ์ฮั่น
บุคคลในยุคราชวงศ์ฮั่นตะวันออก
บุคคลในยุคราชวงศ์จิ้น
บุคคลในยุคราชวงศ์จิ้นตะวันตก
วุยก๊ก
ขุนนางจีน
ซุคฮอย ซู-37

ซุคฮอย ซู-37 (อังกฤษ: Sukhoi Su-37) (นาโต้ใช้ชื่อรหัสว่าแฟลงเกอร์-เอฟ , มีชื่อเรียกอย่างไม่เป็นทางการว่า เทอร์มิเนเตอร์)    เป็นเครื่องบินความคล่องตัวสูง หลากหลายบทบาท,ที่นั่งเดี่ยว,ออกแบบโดยบริษัทซุคฮอย. มันเป็นอนาคตของการพัฒนาซู-27แบบดั้งเดิม,มันถูกดัดแปลงจากต้นแบบซู-35รุ่นแรก(แต่เดิมชื่อ"T-10M"). ซู-37 เพิ่มคุณสมบัติชุดระบบการบินและระบบการยิง-การบังคับ แต่มันโดดเด่นในเรื่องเครื่องยนต์แบบปรับทิศทาง; มีเพียงต้นแบบสองลำเท่านั้นที่ได้รับการปรับแต่ง
ระหว่างการทดสอบการบินซู-35, การควบคุมที่คล่องแคล่วระหว่างการ dogfight (ต่อสู้ระยะประชิด)ไม่สามารถบรรลุผลได้; ดังนั้นบริษัทซุคฮอยจึงได้คิดค้นการใช้ประโยชน์ของเครื่องยนต์แบบปรับทิศทาง เพื่อให้เครื่องบินได้รับคุณสมบัติการด๊อฟไฟท์ที่ดีขึ้น. ซู-37ลำแรก,ดัดแปลงมาจากซู-35ลำที่ 11,และขึ้นบินครั้งแรกเดือนเมษายน ค.ศ.1996 ที่ซูคอฟสกี. มันเข้าร่วมโดยตัวต้นแบบที่สองในปี 1998. ตลอดช่วงการบิน,ซู-37 ได้เผยแพร่ต่อสารธรณชนและแสดงให้เห็นถึงคุณลักษณะมากมาย เช่น ท่าที่ไม่มีทางทำได้ด้วยวิธีการบังคับทั่วไปในระหว่างที่กำลังทำท่าตีลังกา 360 องศา. อย่างไรก็ตามซู-37ไม่ได้เข้าสู่สายการผลิต; มันถูกใช้ในฐานะตัวสาธิตเทคโนโลยีสำหรับ ซู-30 และ ซู-35
เครื่องบินซุคฮอย
The Whole Nine Yards

redirect อึดไม่เกิน 9 หลา